Все пак бих искал да повторя в началото - казвам това в отговор на редица въпроси - че приемам ролята си тук като на председател на Европейския съвет и през тези шест месеца не възнамерявам да прокарвам своите лични или партийно-политически възгледи. Чувствам се обаче длъжен да дам отговор на един въпрос, който ме засяга лично, и това са твърде крайните оценки за чешкия президент Václav Klaus, президент, който си спечели авторитет пред европейските граждани, което, смятам, е положителен факт и с което се гордея.